Държавен вестник, бр. 24, 2026 г., стр. 27

БРОЙ  24	
Д Ъ Р Ж А В Е Н  В Е С Т Н И К 	
СТР.  27   
електронен път съгласно ал. 1. При промяна на 
посочения адрес страната по производството 
уведомява Патентното ведомство в 7-дневен 
срок от настъпването на промяната.“
3. Член 49 се изменя така:
„Съдебен контрол
Чл. 49. (1) Решенията на председателя на 
Патентното ведомство по чл. 44, ал. 1 и 3 и 
чл. 45, ал. 2 и 3 може да се обжалват пред 
Административния съд – град София, в три­
месечен срок от датата на получаване на 
съобщението.
(2) При отмяна по съдебен ред на решение 
по ал. 1 въз основа на факти и доказателства, 
които жалбоподателят е могъл да узнае, посочи 
и представи в производството пред Патентното 
ведомство, на административния орган не се 
възлагат съдебни разноски.
(3) Съдебното производство се спира, ако 
е образувано административно или друго съ­
дебно производство, при условие че вземането 
на решение по жалбата зависи от неговото 
приключване.“
4. В чл. 50, ал. 1 думите „на Световната 
организация за интелектуална собственост, 
наричано по-нататък „Международното бюро“ 
се заличават.
5. В чл. 54в се създава ал. 4:
„(4) Принудителното изпълнение на окон­
чателно решение на Службата на Европейския 
съюз за интелектуална собственост, с което са 
определени разноски, се извършва по реда на 
Гражданския процесуален кодекс. Компетен­
тен орган по чл. 71, параграф 2 от Регламента 
е Софийският градски съд.“
6. В глава пета се създава чл. 61а:
„Спиране на съдебното производство
Чл. 61а. Съдебното производство се спи­
ра, ако е образувано административно или 
друго съдебно производство, при условие че 
вземането на решение по делото зависи от 
неговото приключване.“
7. В чл. 65 ал. 1 и 2 се изменят така:
„(1) Лице, което произвежда, предлага, 
излага на пазара, внася, изнася или съхраня­
ва с такива цели продукти, изработени чрез 
копиране или използване на дизайн, включен 
в обхвата на закрила по чл. 18, без съгласието 
на неговия притежател, се наказва с глоба от 
2000 до 10 000 лв., а едноличните търговци и 
юридическите лица – с имуществена санкция 
в размер от 3000 до 20 000 лв.
(2) При повторно извършване на нару­
шението по ал. 1 се налага глоба от 3000 
до 15 000 лв., а на едноличните търговци и 
юридическите лица – имуществена санкция 
в размер от 5000 до 30 000 лв.“
8. Създава се чл. 65а:
„Проверка за нарушения
Чл. 65а. (1) Проверка за установяване на 
нарушенията по чл. 65 се извършва по:
1. инициатива на Патентното ведомство;
2. сигнал на трето лице, което твърди, че 
е пострадало от нарушение;
3. сигнал на притежателя на правото върху 
дизайна;
4. сигнал на съпритежателя на правото 
върху дизайна без съгласието на другите 
съпритежатели;
5. сигнал на лицензополучателя на изклю­
чителна лицензия;
6. сигнал на лицензополучателя на не­
изключителна лицензия със съгласието на 
притежателя, освен ако друго не е предвидено 
в договора.
(2) Сигналът за проверка трябва да съдържа:
1. идентификационни данни за лицето, 
което го е подало – име, адрес за корес­
понденция и електронен адрес, ако лицето 
разполага с такъв;
2. идентификационни данни за дизайна, 
правата, за които се твърди, че са нарушени;
3. идентификационни данни за притежателя 
на дизайна;
4. идентификационни данни за предпола­
гаемия нарушител;
5. точен адрес и вид на обекта, където се 
извършва предполагаемото нарушение.
(3) Към сигнала за проверка се прилагат:
1. доказателства за упълномощаване, кога­
то сигналът е подаден чрез представител по 
индустриална собственост или чрез адвокат;
2. доказателства, установяващи обстоятел­
ствата за лицата по ал. 1, т. 5 – 6.
(4) Проверка не се извършва, когато сиг­
налът не отговаря на изискванията по ал. 2 
и 3 и след дадени указания нередовностите 
не са отстранени.
(5) След произнасяне по административно­
наказателната преписка наказващият орган 
уведомява лицата по ал. 1, т. 2 – 6 за резул­
татите от извършената проверка.“
9. В чл. 66 се създават нова ал. 2 и ал. 3 и 4:
„(2) Актът за установяване на администра­
тивно нарушение се връчва на нарушителя 
или на упълномощено от него лице срещу 
подпис. Когато е съставен в отсъствието на 
нарушителя, актът се връчва чрез съответната 
общинска администрация или чрез органите 
на Министерството на вътрешните работи.
(3) Когато актът не може да бъде връчен 
по реда на ал. 2, на таблото за обявления и на 
интернет страницата на Патентното ведомство 
се публикува съобщение за съставянето му за 
срок, не по-кратък от 7 дни. Ако в 14-дневен 
срок от свалянето на съобщението лицето, 
на което е съставен актът за установяване на 
административното нарушение, не се яви в 
Патентното ведомство за предявяване и под­
писване на акта, това се отбелязва в акта и той 
се счита за връчен в деня на отбелязването.